
Šta se ubraja u farzove abdesta?


* 
* 
* 
* 
* 
* 
* 

 
Koji su farzovi abdesta?

Farzovi abdesta


Prvi: Namjera (nijjet), zbog Vjerovjesnikovih, sallallahu alejhi ve sellem, riječi: “Doista se sva djela vrednuju prema namjerama. “93


Drugi: Ispiranje usta i nosa, jer se Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, nikada nije abdestio a da nije isprao usta i nos, a također je rekao: ” … dobro isperi nos, osim kada si postač”94; i rekao je: ” … isperi usta i nos. “95


Treći: Pranje lica jedanput, dok je tri puta potpuno, zbog Vjerovjesnikovog, sallallahu alejhi ve sellem, postupka. 


Četvrti: Pranje ruku do iza lakata, zbog Vjerovjesnikovog, sallallahu alejhi ve sellem, postupka.


Peti: Potiranje glave, zbog riječi Svevišnjeg Allaha: ” .. .i potarite svoje glave … ” Allahov Poslanik, sallallahu alejhi ve sellem, potirao je glavu svojim rukama tako što bi počeo sprijeda glave (od ruba kose) i povukao ih sve do potiljka, a zatim ih vratio nazad (do ruba kose).96 


Šesti: Pranje nogu do iza članaka, zbog Vjerovjesnikovog, sallallahu alejhi ve sellem, postupka i njegovih riječi: “Teško li se petama od vatre!”97


Sedmi: Redoslijed jer je i Uzvišeni Allah u Svojoj Knjizi način uzimanja abdesta spomenuo redoslijedom, a i Vjerovjesnik, sallallahu alejhi ve sellem, rekao je: “Počnite s onim čime je počeo i Allah”98, kao i zbog toga što je Poslanik, sallallahu alejhi ve sellem, ustrajavao u uzimanju abdesta ovim redoslijedom nikada ga ne remeteći. Prenosi se od njega da je jedne prilike, nakon što se abdestio, rekao: “Ovo je način uzimanja abdesta i Allah neće primiti ***[namaz](https://pitajucene.com/search/Namaz/questions/ "Pretraži pitanja o namazu")*** osim sa ovako uzetim abdestom. “99 Također, Vjerovjesnik, sal lal lahu alejhi ve sellem,  

naredio je čovjeku koji je ostavio jedan manji dio stopala, koliko nokat, neopran, da se vrati i ponovi ***[abdest](https://pitajucene.com/search/Abdest/questions/ "Pretraži pitanja o abdestu")***.


Osmi: Potrat će po turbanu (imami) jer je Vjerovjesnik, sallallahu alejhi ve sellem, potirao po svom turbanu (imami), tako što bi prvo potirao po prednjem dijelu glave (kika), a zatim po turbanu (imami).


—————  

93 Sahih: Buharija (1, 54, 2529), Muslim (1907) i drugi.  

94 Sahih: Ebu Davud (142), Tirmizi (788), Nesai (87), Ibn Madže (407). Pogledati: Miškat (405).  

95 Sahih: Hakim (454).  

96 Sahih: Kako stoji u hadisu kod Buharije (185), Muslima (235) i drugih.  

97 Sahih: Buharija (60, 96, 163), Muslim (241) i drugi.  

98 Sahih: Nesai (2962).  

99 Daif: Ibn Madže (419), Ibn Adijj u Kamilu (3/300), Darekutni u poglavlju o abdestu Allahovog Poslanika (4) i Bejheki u Sunenu kubra (385). U lancu prenosilaca nalazi se El-Kasim b.


———–


Iz knjige “RAZUMIJEVANJE FIKHSKIH DOKAZA”  

Autor: dr. ‘***[Aid el-Karni](https://pitajucene.com/search/Aid+el-Karni/answers/ "Pretražite odgovore od dr. Aid el-Karni")*** 


Preuzmite pdf knjigu na ovom linku:  

<https://pitajucene.com/wp-content/uploads/2019/10/Razumijevanje-fikhskih-dokaza-Aid-el-Karni.pdf>


